חגי ארד

חגי ארד (נולד ב-23 בדצמבר 1975) הוא מפיק ובמאי קולנוע ישראלי. ארד ושותפו אלעד פלג הם המייסדים, המנהלים והמפיקים הראשיים של חברת "דרומהפקות". לצד זאת עוסק ארד בהוראה וביזמות חברתית בתחום הקולנוע, והוא עמית תוכנית מנדל למנהיגות תרבותית בנגב. סרטים שהפיק הוקרנו בפסטיבלי קולנוע בישראל ובעולם, וזכו בפרסים ישראליים, בהם פרס פסטיבל אוטופיה לסרט הישראלי הטוב ביותר, פרס אופיר לשנת 2019 ופרס הפורום הדוקומנטרי בישראל עבור הסרט התיעודי הקצר הטוב ביותר, וכן בציונים לשבח ופרסים בינלאומיים: פרס "נמר הזהב" לשחקן ראשי בקנדה, ופרס הפדרציה הבינלאומית של מבקרי הקולנוע, שניהם עבור הסרט "עלים אדומים" בכיכובו של השחקן האתיופי דבבה אשטו. חגי ארד נולד וגדל בקיבוץ גבים שבמועצה האזורית שער הנגב. את שירותו בצה"ל עשה כלוחם בנח"ל המוצנח. בשנים 1999–2003 הוא למד בבית הספר לאומנויות הקולנוע והמסך במכללת ספיר, סיים בהצטיינות תואר ראשון בקולנוע וזכה במלגת במאי מצטיין מטעם קרן התרבות אמריקה-ישראל. כעבודת גמר הפיק ארד וביים את הסרט התיעודי הקצר "הנוסע ה-74" שבו התמודד עם חוויית ליל אסון המסוקים, עת נשלח כחייל לפנות את גופות חללי האסון. הסרט הוצג בפסטיבל הקולנוע "דוקאביב" ובפסטיבלים רבים ברחבי העולם. עם סיום לימודיו, ארד ביים את הסרט התיעודי "גם וגם", בהפקת yes דוקו וקרן גשר לקולנוע רב תרבותי. הסרט, שפתח את רצועת "דוקו ישראלי" ב-31 באוקטובר 2005, בוחן את תופעת הגמגום כתוצאה של תורשה, חיקוי או התניה חברתית, על רקע היותו של ארד מגמגם, וכך אביו ושלושה מארבעת אחיו. בין השנים 2006 ו-2008 שימש ארד כרכז הפקות גמר במחלקה לקולנוע של מכללת ספיר, ומשנת 2008 עד 2013 עבד בעמותת "גוונים" בעיר שדרות, שם ניהל את תוכנית "חבר-הד" לצעירים שחוו משבר נפשי, ריכז את תוכנית ההסברה "נגיש להרגיש", וכן יזם את תוכנית המפגשים "סינמנגיש" המשלבת קולנוע, תרבות, יצירה ומגבלה, בשיתוף סינמטק שדרות ובתמיכת קרן IDB, קרן רבינוביץ וקרן "לרון" של משרד הרווחה. בשנת 2008 הקים ארד יחד עם אלעד פלג, את חברת "דרומהפקות" ששמה לה למטרה להביא לקולנוע את קולם של מי שלא נמצאים במרכז תקשורת ההמונים בישראל, כגון: בני אדם עם לקויות, מהגרים ומיעוטים, תושבי פריפריה ונשים, ולקדם את זכויות האדם ובעלי חיים. מאז הקמת החברה הפיקו ארד ופלג מעל עשרים סרטים תיעודיים ועלילתיים. משנת 2013 משמש ארד כמורה לקולנוע במוסד החינוכי "שקמה" בקיבוץ יד מרדכי, ומשנת 2019 הוא לומד לתואר שני בתרבות הקולנוע באוניברסיטת חיפה. לצד זאת, ארד הוא מרצה, עורך תסריט ולֶקְטוֹר בקרנות התומכות ביצירות קולנוע. החל מאוקטובר 2024, ארד הוא עמית תוכנית מנדל למנהיגות תרבותית בנגב, מחזור ז'. ארד מתגורר בלהבים שבדרום ישראל,נשוי ליהודית (דיתי) הורביץ-ארד, ואב לארבעה. . מדיה וקבצים בנושא חגי ארד בוויקישיתוף חגי ארד, במיזם "אישים" לתיעוד היצירה הישראלית חגי ארד, במסד הנתונים הקולנועיים IMDb (באנגלית) עלים אדומים. IMDb. אוחזר ב-11 במרץ 2020 גל, איתי, גמגום: המאבק והטיפולים דרך עיניה של משפחה אחת, באתר ynet, 31 באוקטובר 2005 הקרן הפסיקה לפעול בסוף שנת 2012 About Daroma productions. Daroma Productions. Retrieved March 7, 2020 המידע נמסר מאת ארד ומגובה באימייל אישי. נכון למועד העדכון (11 באוקטובר 2024) הפרטים עדיין לא עודכנו באתר של מכון מנדל למנהיגות הנוסע ה-74. המכללה האקדמית ספיר. אוחזר ב-11 במרץ 2020 ‏Yes דוקו - גם וגם. ישראמדיה. אוחזר ב-11 במרץ 2020 אחד על אחד. הקרן החדשה לקולנוע וטלוויזיה. אוחזר ב-11 במרץ 2020 Red Leaves. JFilmbox. Retrieved March 11, 2020 "Red Leaves" Starring Debebe Eshetu. Tadias magazine, May 18, 2015 Red Leaves, Daroma productions. Retrieved March 11, 2020 עלים אדומים (2014). קרן הקולנוע הישראלי. אוחזר ב-11 במרץ 2020 החיים על פי אוהד. הקרן החדשה לקולנוע וטלוויזיה. אוחזר ב-11 במרץ 2020 ערומים (2015) Naked. אידיבי. אוחזר ב-16 במרץ 2020 אינרציה. פרויקט במה. אוחזר ב-11 במרץ 2020 אנרציה. IMDb. אוחזר ב-11 במרץ 2020 בר-און, יעקב, מה הופך אדם רגיל לרוצח המונים? “החקירה" מנסה לגלות, מעריב, 2 ביולי 2017 מחוץ לפריים. האקדמיה הישראלית לקולנוע וטלוויזיה. אוחזר ב-11 במרץ 2020 בין העולמות – Between Worlds. סרט. אוחזר ב-11 במרץ 2020 שמיר, אורון. פרסי אופיר 2018: רשימת המועמדים הסופיים. סריטה, 20 ביוני 2018 המחברות של אליש. הקרן החדשה לקולנוע וטלוויזיה. אוחזר ב-11 במרץ 2020 הסוסיתא של הרצל – Herzls Susita. אתר "סרט". אוחזר ב-11 במרץ 2020 דער-נסתר. הפסטיבל הבינלאומי לקולנוע דוקומנטרי בתל אביב. אוחזר ב-11 במרץ 2020 כל הזוכים והזוכות, טקס פרסי הקולנוע הדוקומנטרי 2019. הפורום הדוקומנטרי הישראלי, נובמבר 2019 מלך החגיגת (2019). אידיבי. אוחזר ב-12 במרץ 2020 NEXT. הפסטיבל הבינלאומי לקולנוע דוקומנטרי בתל אביב, 22 במאי 2018 זמיר, סמדר. על כיסא הבמאי יושבת אישה. גרסת הבמאית, אוחזר ב-28 במרץ 2020 פרסי פרויקט MIX. הבמה. אוחזר ב-11 במרץ 2020 דורי ריבקין. המכללה האקדמית ספיר, 27 בפברואר 2015 הרשות השנייה לטלוויזיה ולרדיו – דוח 2011, עמ' 150. אוחזר ב-16 במרץ 2020